|  |
| --- |
| Bydel.......Informasjonsskriv |
| Dato: ................ |

# Smittsom hjernehinnebetennelse på “Skole/Barnehage/Arbeidsplass”

Forslag 1: En ....... på/i skole/barnehage/arbeidsplass har fått påvist smittsom hjernehinnebetennelse (alvorlig meningokokksykdom).

Forslag 2: En ....... på/i skole/barnehage/arbeidsplass har fått påvist meningokokksykdom, som i noen tilfeller kan gi smittsom hjernehinnebetennelse.

Selv om sykdommen kalles/ofte kalles for “smittsom hjernehinnebetennelse” er den ikke spesielt smittsom. Det er svært **liten sannsynlighet** for at det vil oppstå flere tilfeller, men vi anbefaler **ekstra årvåkenhet** i 1-2 uker.

# Hva er meningokokksykdom?

Smitte med meningokokkbakterier kan gi livstruende sykdom som blodforgiftning og hjernehinnebetennelse. Meningokokkbakteriene smitter via dråpesmitte, og smitte forutsetter vanligvis tett kontakt. Utveksling av spytt, som ved deling av glass og flasker, kyssing og annen intim kontakt, er blant mulige smittemåter.

Personer som har vært i **tett kontakt** med en person med smittsom hjernehinnebetennelse kalles nærkontakter. Denne gruppen består vanligvis av personer som er i **samme husstand** som den syke, eller **tilsvarende nære** (nære familiemedlemmer, barn i samme barnehagegruppe, nære venner, kjæreste).

# Hva skal elevene/barna/ansatte være oppmerksomme på?

De som er definert som nærkontakter har noe høyere risiko for å bli smittet, og vil kontaktes direkte av helsetjenesten for å få forebyggende behandling med en dose antibiotika som et føre-var tiltak.

**Symptomer å være oppmerksom på:**

* Feber
* Hodepine
* Stiv nakke
* Kvalme og oppkast
* Lysskyhet (ubehag ved sterkt lys)
* Utslett som ikke blekner ved trykk (petekkier)
* Sløvhet eller forvirring

Sykdommen kan forverre seg svært raskt. Dersom du eller de rundt deg utvikler symptomer, er det derfor viktig å kontakte lege raskt for råd og eventuell undersøkelse. Informer om at du tilhører et miljø hvor det er påvist et tilfelle av smittsom hjernehinnebetennelse. Ved akutt behov for helsehjelp kan Allmennlegevakten ringes utenfor ordinær åpningstid (tlf 116 117).

Begrensning av vanlig fysisk aktivitet som gym eller trening er ikke nødvendig. Det er heller ikke grunnlag for å fraråde fritidsaktiviteter, samlinger eller annen vanlig sosial omgang. Skoler/Barnehager kan holdes åpen som normalt.

Du kan lese mer her: [Smittsom hjernehinnebetennelse - FHI](https://www.fhi.no/ss/hjernehinnebetennelse/)

Med vennlig hilsen.......